LMV - Hvepsegift (i3)-IgE;P\nHvepsegift (i3)-IgE;P, KBA\nSpecifikt Immunglobulin E (Hvepsegift)\nNPU13183 P—Hvepsegift-antistof(IgE); arb.stofk.(i3; proc.) = ? (p.d.e.)\nAnalysen udføres ved mistanke om hvepsegift-allergi.\nDen grundige anamnese er vigtig, da sværhedsgraden af tidligere reaktioner på insektstik er den vigtigste prognostiske faktor for fremtidige reaktioner. Differentialdiagnoser som angstreaktioner, hyperventilation og vasovagale symptomer søges udelukket. Kun personer med systemiske reaktioner bør allergitestes, for kun i denne gruppe kan allergivaccination evt. komme på tale. For andre er risikoen ved fremtidige stik - uanset udfaldet af de diagnostiske test – så beskeden, at testning ikke vil få nogen konsekvenser.\nI de fleste tilfælde korrelerer koncentrationen af allergenspecifikt IgE med priktestresultatet, hvor førstnævnte dog synes at falde (over år) efter stikreaktionen. Ved negativt udfald af den ene test bør den anden derfor også udføres. Negativ test udelukker ikke allergi.\nDa tolkningen er vanskelig, betragtes udredning og behandling af hvepsegiftallergi som en specialistopgave.